Mar 06,2018
రెండు బ్యాంకులపై ఆర్‌బీఐ సీరియస్‌
న్యూఢిల్లీ: దేశంలోని బ్యాంకుల్లో పరిపాలనా లోపాల కారణంగా రోజుకో స్కామ్‌ వెలుగులోకి వస్తున్న నేపథ్యంలో.. బ్యాంకుల పెద్దన్న భారతీయ రిజర్వు బ్యాంక్‌ (ఆర్‌బీఐ) రెండు దిగ్గజ బ్యాంకులకు షాక్‌ ఇచ్చింది. నిర్ధిష్ట నిబంధనలు పాటించని కారణంగా ప్రభుత్వ రంగ బ్యాంకింగ్‌ సంస్థ 'ఇండియన్‌ ఓవర్‌సీస్‌ బ్యాంక్‌' (ఐవోబీ), ప్రయివేటు బ్యాంకింగ్‌ దిగ్గజం 'యాక్సిస్‌ బ్యాంక్‌'లకు జరిమానా విధిస్తూ ఉత్తర్వూలు జారీ చేసింది. ఖాతాదారు గురించి తెలుసుకోవడం (కేవైసీ) సంబంధించిన నిబంధనలు పాటించని కారణంగా ఐవోబీకి రూ.2 కోట్ల జరిమానాను విధించింది. ప్రభుత్వ యాజ మాన్యం లోని ఈ బ్యాంకు అంతర్గత తనిఖీ నివేదిక సహా.. సంబంధిత పత్రాల పరిశీలన అనంతరం ఆర్‌బీఐ ఈ మేరకు ఉత్తర్వులను జారీచేసింది. నిరర్థక ఆస్తుల (ఎన్‌పీఏ) అంచనాలకు సంబంధించిన విషయమై పారదర్శకత లోపం కారణంగా యాక్సిస్‌ బ్యాంక్‌కు ఆర్‌బీఐ రూ.3 కోట్ల పెనాల్టీని విధించింది.
మీ స్నేహితులకు రికమెండ్ చెయ్యండి